CELEX: 62015CN0169
Language: fi
Date: 2015-04-13 00:00:00
Title: Asia C-169/15: Ennakkoratkaisupyyntö, jonka Benelux Gerechtshof on esittänyt 13.4.2015 – Montis Design BV v. Goossens Meubelen BV

13.7.2015   
            
            
               FI
            
            
               Euroopan unionin virallinen lehti
            
            
               C 228/4
            
         Ennakkoratkaisupyyntö, jonka Benelux Gerechtshof on esittänyt 13.4.2015 – Montis Design BV v. Goossens Meubelen BV
   (Asia C-169/15)
   (2015/C 228/04)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Benelux Gerechtshof
   
      Pääasian asianosaiset
   
   
      Valittaja: Montis Design BV
   
      Vastapuoli: Goossens Meubelen BV
   
      Ennakkoratkaisukysymykset
   
   
               1)
            
            
               Onko suoja-aikaa, joka mainitaan suoja-aikadirektiivin (1) 10 artiklassa luettuna yhdessä 13 artiklan 1 kohdan kanssa, sovellettava tekijänoikeuksiin, jotka aluksi nauttivat kansallisen tekijänoikeuslainsäädännön antamaa suojaa mutta lakkasivat ennen 1.7.1995, koska BTMW:n 21 §:n 3 momentissa (vanha) tarkoitettuja muotovaatimuksia, erityisesti uudistamisilmoituksen tekemistä, ei täytetty (ajoissa)?
            
         
               2)
            
            
               Jos ensimmäiseen kysymykseen vastataan myöntävästi:
               Onko suoja-aikadirektiiviä tulkittava siten, että se on esteenä kansallisen lainsäädännön säännökselle, josta seuraa, että taideteollisen teoksen tekijänoikeus, joka lakkasi ennen 1.7.1995 muotovaatimusten täyttämättä jättämisen vuoksi, katsotaan pysyvästi lakanneeksi?
            
         
               3)
            
            
               Jos toiseen kysymykseen vastataan myöntävästi:
               Jos kyseisen tekijänoikeuden on katsottava kansallisen lainsäädännön mukaan syntyvän tai syntyneen uudelleen, millä hetkellä tämä tapahtuu?
            
         
      (1)  Tekijänoikeuden ja tiettyjen lähioikeuksien suojan voimassaoloajan yhdenmukaistamisesta 29.10.1993 annettu neuvoston direktiivi 93/98/ETY (EYVL L 290, s. 9), joka on korvattu tekijänoikeuden ja tiettyjen lähioikeuksien suojan voimassaoloajasta 12.12.2006 annetulla Euroopan parlamentin ja neuvoston direktiivillä 2006/117/ETY (kodifioitu toisinto) (EUVL L 372, s. 12).